สวัสดีค่ะ หนูมีเรื่องสงสัยจะสอบถาม คือหนูนอนอยู่แล้วอยู่ๆก็มีเลือดประจำเดือนไหลออกมา ประมาณหนึ่งช่วงเกือบเช้าเลือดประจำเดือนมีสีเข้มและมีกลิ่นแรง แต่พอตื่นเช้ามาก็หายไป แต่ก็ยังมีอยู่นิดหน่อย แต่ประจำเดือนหนูพึ่งมาตอนช่วงประมาณวันที่17-21ที่ผ่านมาเองค่ะ
สวัสดีค่ะ การมีเลือดออกจากช่องคลอดดังกล่าวมานั้น อาจจะเร็วเกินกว่าจะเป็นเลือดประจำเดือน และอาจมีสาเหตุที่ผิดปกติอื่นๆเช่น มีเนื้องอกมดลูกหรือปากมดลูก ช่องคลอดหรือปากมดลูกอักเสบหรือติดเชื้อ ภาวะแทรกซ้อนจากการตั้งครรภ์ ผลข้างเคียงจากการใช้ยาคุมกำเนิด มีแผลที่อวัยวะเพศภายนอก ฮอร์โมนที่สร้างจากรังไข่ไม่สมดุล เป็นต้นควรไปพบสูตินรีแพทย์เพื่อตรวจหาสาเหตุให้แน่ชัด ซึ่งการตรวจภายในหรืออัลตราซาวน์จะพอบอกได้คร่าวๆ และควรรักษาตามที่แพทย์เห็นสมควรต่อไปเบื้องต้นถ้ายังมีเลือดออกอยู่ ควรงดการมีเพศสัมพันธ์ ไม่สวนล้างช่องคลอด ไม่ซื้อยาปรับฮอร์โมนใดๆมาใช้เอง